संभावित हमसफ़र खोजना संभावित हमसफ़र को जीवन भर के लिए हमसफ़र में परिवर्तित करना
यह सहज-ज्ञान के विपरीत लग सकता है, मगर महत्वपूर्ण यह है कि अपना हमसफ़र खोजने के लिए तैयार होने से पहले आप अकेले व्यक्ति के तौर पर प्रसन्न और विश्वास से भरपूर रहें। रिश्ते, तब और लंबे समय तक चलेंगे जबकि दोनों साथी स्वस्थ, स्थिर और आत्म विश्वास से भरपूर हों। यदि आप अपने हमसफ़र को खोजना चाहते हैं – और आप चाहते हैं कि आपका संभावित साथी भी आपकी ओर उतना ही आकर्षित हो – तब आपको जानना होगा कि आप कौन हैं, आप क्या चाहते हैं और आपको स्वयं को पसंद भी करना होगा। स्वयं के साथ समय बिताने में आनंद लेने की विधियों में यह सम्मिलित हैं:   ज़ारी रखने के लिए दिलचस्प शौक खोज लेना मैत्री एवं परिवार का महत्व समझना रुचिकर एवं स्थायी पेशा अपनाना विश्वस्त और मजबूत रहने का अभ्यास स्वयं को केन्द्रित रखने के लिए और यह जानने के लिए कि आपने कितनी प्रगति की है, एक डायरी रखना अपने साथी में जो विशेषताएँ आपको अच्छी लगती हों उनकी एक सूची बनाइये। शायद आप उसके मज़ाकियापन से उसकी ओर आकृष्ट होते हों, या एक प्यारी सी मुस्कुराहट के कारण। शायद आपको कोई ऐसा पसंद हो जो खिलंदड़ा हो, तथा खेलों में भाग लेता हो, या आप किसी ऐसे की ओर आकृष्ट होते हों जो उपन्यास पढ़ने में आनंदित होता है। चाहे जो भी विलक्षणता हो, सोचिए कि अपने में आप उसे कैसे समाहित कर पाएंगे। यदि आप अपने पर इस तरह काम करेंगे, तो शायद आपको अंततः कोई ऐसा मिल ही जाएगा, जिसकी रुचियाँ और इच्छाएँ आपके समान हों। साथ ही, चाहे आप इस प्रकार से अपने हुमसफ़र से न भी मिल पाएँ, तब भी आप स्वयं को सुधार तो लेंगे ही और साथ ही नए कौशल भी सीख ही लेंगे। अध्ययनों से पता चला है कि लोग अक्सर उन विशेषताओं का पूर्वानुमान नहीं कर पाते हैं, जो उन्हें आकर्षित करती हैं। यदि आप वांछनीय विशेषताओं की सूची बना लें, तब भी बहुत संभावना यह है कि आप वास्तविक जीवन में ऐसे व्यक्ति की ओर आकृष्ट होंगे जो बिलकुल भिन्न विशिष्टताओं का प्रदर्शन कर रहा हो। जब आप अपने आदर्श साथी की खोज कर रहे हों, तब कुछ सम्बन्धों के बीच में ही टूट जाने की चिंता मत करिए: तथापि, लाभ हानि का हिसाब लगाने के स्थान पर अपनी सहज प्रवृत्ति को ही निर्देश देने का अवसर दें। आप आश्चर्यचकित हो जाएँगे, कि आप कितने बढ़िया व्यक्ति से मिल पाते हैं। विशेष क़िस्म के पक्षपात और पूर्वाग्रहों से बचना खासतौर से महत्त्वपूर्ण है। किसी भी व्यक्ति का आकलन उसके रंग, धर्म, समूह, या आयु के आधार पर मत करिए। किसी भी व्यक्ति से संबंध बनाना उचित है अथवा नहीं, इसका निश्चय करने से पहले कुछ समय लीजिये। यदि आप ऐसे किसी शानदार व्यक्ति से मिलते हैं, जो पहले ही से किसी के साथ संबंध में है, तब उससे रिश्ता बनाने की इच्छा को दबा लीजिये। वे संबंध जो बेवफ़ाई पर आधारित होते हैं, लंबे समय तक नहीं चलते हैं। वे किसी कमी पर आधारित होते हैं और उनसे आपको वह सब नहीं मिल सकता जो वास्तविक प्रेम में मिल सकता है। जबतक आपका आदर्श साथी कुछ समय तक अकेला न रह चुका हो, तब तक उसकी ओर बढ्ने के लिए प्रतीक्षा करिए ताकि आपके सम्बन्धों को बनने के लिए उचित अवसर मिल सकें। आपके जितने दिलचस्प मित्र होंगे, उनके ज़रिये, आप उतने ही दिलचस्प अनजाने लोगों से मिल पाएंगे। अपने डेटिंग पूल को बढ़ाने के लिए अपने सामाजिक नेटवर्क को बढ़ाइए। यदि आप डेट करने के लिए, नए अच्छे लोगों से मिलना चाहते हैं, तब मित्रता और क़रीबी जान पहचान को बढ़ाइए। अपनी तरह के लोगों से मिलने के कुछ बढ़िया तरीके ये हैं:  मिलने जुलने वालों के समूह में शामिल हो जाइए किसी शौक़ में सम्मिलित हो जाइए किसी ऐसे कारण के लिए स्वैच्छिक कार्य करने में सम्मिलित हो जाइए एलमनाई (alumni) संगठन में शामिल हो जाइए तत्कालीन मित्रताओं एवं जान पहचान को विकसित करिए: मित्रों को रात्रि भोज पर बुलाइये, कुछ पार्टियां दीजिये, या साथ मिल बैठने का समय निकालिए। हंसने और मुस्कुराने से आपके नए परिचित आपके आस पास अधिक सहज महसूस करेंगे। यदि आप चाहते हैं कि किसी को दिल खोलने के लिए प्रोत्साहित करें, तब अपने हाव भाव खुले रखिए और मित्रवत व्यवहार करिए। जिसे आप चाहते हों उसके साथ हल्की फुलकी छेड़छाड़ कर के आप यह पता लगा सकते हैं कि क्या वह भी आपकी ओर आकृष्ट है। आपके मित्र जानते हैं कि आप कौन हैं और आपको क्या पसंद है। उनकी सहज बुद्धि को यह निर्णय लेने दीजिये कि क्या उनका कोई परिचित, आपके लिए उपयुक्त साथी हो सकता है। सभी अनजान लोगों से की गई डेट्स सफल नहीं होती हैं, परंतु, कुछ तो निश्चय ही होती ही हैं। नए दिलचस्प लोगों से मिलने के अवसर को हाथ से जाने मत दीजिये। छेड़ छाड़ करने के अनेक तरीके हैं। हालांकि, सामान्यतः, सफल छेड़ छाड़ करने वाले सम्मानपूर्ण रहते हैं, प्रशंसा करते हैं, सभ्यता का प्रदर्शन करते हैं, तथा हाव भाव से मित्रवत रहते हैं। ऐसे व्यक्ति, जो शारीरिक हाव भाव से तने हुये लगते हैं, परेशान करते हैं, या छेड़ छाड़ करते समय निम्न स्तर पर आ जाते हैं, वे उतने सफल नहीं होते हैं। यदि आप छेड़ छाड़ करना चाहते हैं, या दूसरों के द्वारा की गई छेड़ छाड़ को पहचान लेना चाहते हैं, तब निम्न विशेषताओं पर ध्यान दीजिये:   मुस्कुराना और हँसना गर्दन हिलाकर या शाब्दिक रूप से सहमति व्यक्त करना बातचीत जारी रखना शारीरिक हाव भाव खुले रखना (खुली बाँहें, पैर, तथा हथेलियाँ) व्यक्तिगत जानकारी आपस में बांटना नज़रें मिलाना प्रश्न पूछना अनेक व्यक्तियों ने अपने हमसफ़र, ऑनलाइन डेटिंग के जरिये ही पाये हैं। हालांकि, यह एक कठिन कार्य हो सकता है। उपयोग करने वालों ने बताया है कि जब उन्होने अपनी डेटिंग प्रोफ़ाइल ईमानदार, परंतु संक्षिप्त रखी तो उन्हें अधिक सफलता मिली है। जब अन्य उपयोगकर्ता आपकी प्रोफ़ाइल पढ़ते हैं, तब थोड़ा रहस्य बना रहने दीजिये: सारे भेद तुरंत ही मत खोल दीजिये। डेट्स का उपयोग एक दूसरे को जानने में करिए: प्रोफ़ाइल को ही अपने लिए सारा काम न कर लेने दीजिये। दूसरे व्यक्तियों की ओर लोगों के आकृष्ट होने की संभावना तब और भी बढ़ जाती है, जब वे आवेग की स्थिति में होते हैं। बढ़ी हुयी हृदय की धड़कन, पसीना और तीव्र अनुभूतियाँ, किसी भी व्यक्ति को शारीरिक आकर्षण और पसंद की ओर अधिक संवेदनशील बना देती हैं। कुछ ऐसी शारीरिक संवेदनाओं को जगाने वाली जगहें, जहां आप शायद अपने संभावित हमसफ़र को खोज सकें, हैं  जिम ऊंची जगहें भयानक फ़िल्में यदि किसी एक व्यक्ति के लिए प्रेम में पड़ने वाला केवल एक ही व्यक्ति होता, तब तो अपनी जीवन काल में 10,000 में से केवल एक ही व्यक्ति को सच्चा प्रेम मिल पाता। हम सब जानते हैं कि यह सच नहीं है: लोगों को सदैव ही प्रेम होता रहा है और अच्छे संबंध बनते ही रहे हैं। अपने लिए केवल एक ही सर्वश्रेष्ठ व्यक्ति की खोज करने के प्रति आसक्ति मत रखिए: इसके स्थान पर निकट चलते रहने वाले, स्वस्थ और प्रेमपूर्ण संबंध विकसित करने को ही अपना लक्ष्य बना लीजिये। देखिये कि शायद आपका हमसफ़र अनायास ही एक सम्पूर्ण व्यक्तित्व की तरह प्रकट होने के स्थान पर, आपके सम्मुख ही विकसित हो जाये। अनेक, अत्यंत संतोषजनक प्रकार के प्रेम संबंध लंबे समय में विकसित होते हैं, जिससे यह पता चलता है कि हमसफ़र तो एक दूसरे को जानने के अनेक वर्षों के उपरांत ही बना जा सकता है। हमसफ़र से अक्सर ऐसा लगता है कि दो व्यक्ति एक दूसरे के लिए ही बने थे और उनमें सदैव सम्पूर्ण सामञ्जस्य ही रहेगा। परंतु सभी मज़बूत, निकट, दीर्घकालीन सम्बन्धों में संघर्ष एवं असहमतियाँ शामिल होती हैं। अध्ययनों से पता चला है कि वे दंपत्तियाँ अपने साथियों से अधिक संतुष्ट होती हैं जब वे यह समझती हैं कि उनका प्रेम एक सफ़र या राह है। अपनी हमसफर की खोज, इन शर्तों पर आधारित करने का प्रयास करिए: आप किसी सम्पूर्ण, सुसंगत मेल की तलाश नहीं कर रहे हैं। इसके स्थान पर, आप एक ऐसे साथी की खोज में हैं, जिसके साथ आप जीवन का सफ़र ऊंच-नीच को सम्मिलित कर पूरा कर सकें। दूसरे शब्दों में आपको किसी ऐसे की खोज करनी है जिसके साथ आप विकसित हो सकें, न कि किसी ऐसे की जिससे मिलना आपके भाग्य में लिखा ही हो। अपने प्रेम को सफ़र के स्थान पर भाग्य समझना संघर्ष या विवाद की स्थिति में विशेषकर हानिकारक हो सकता है। अच्छे दिनों में, बहुत अंतर नहीं पड़ता है। अध्ययनों से यह पता चला है कि किसी व्यक्ति के प्रति दी गई सहज प्रतिक्रिया किसी  भी संबंध की सफलता के लिए महत्त्वपूर्ण इशारा होती है।किसी व्यक्ति के संबंध में सहज प्रवृत्ति से आए हुये पहले विचारों को अनदेखा करने का प्रयास मत करिए। यदि आपको उसके बारे में अच्छी भावनाएँ आती हैं, तब उस संबंध का अनुसरण करें। यदि आप किसी संबंध के प्रति असहज अथवा परेशान होते हैं – चाहे देखने में सबकुछ ठीक ठाक ही क्यों न लगता हो – तब शायद आप किसी और को खोजना चाहेंगे। किसी प्रेमी में संपूर्णता प्रारम्भ में ही नहीं आ जाती है: उसमें तो समय लगता ही है। यदि कोई ठीक ठाक लगता हो परंतु उसमें कुछ अपूर्णताएँ भी हों, तब उसको संपूर्णता में देखने का प्रयास करिए। दो अपूर्ण व्यक्तियों में सम्पूर्ण प्रेम हो सकता है। यह सुझाव उन “अपूर्णताओं” के संबंध में नहीं है जो वास्तव में निंदनीय अथवा नियंत्रण संबंधी हैं। यदि आपका साथी आपको चोट पहुंचाने, अपमानित करने, या दूसरों से अलग करने का प्रयास करता है, तब यह संबंध तोड़ने का कारक है। जब आप एक संभावित साथी पा जाएँ, तब उसके साथ मज़बूत मित्रता निर्मित करने पर ध्यान केन्द्रित करें। साथ साथ मज़ेदार गतिविधियों में शामिल होइए, एक दूसरे से अपने जीवन के लक्ष्यों के संबंध में बातें करिए, एक दूसरे की रुचियों के संबंध में जानिए, तथा एक दूसरे को सहारा दीजिये। वे जोड़े जो एक दूसरे से मैत्री को महत्त्व देते हैं, दीर्घ-काल में अधिक सफल, रूमानी, तथा प्रेम करने वाले होते हैं। जो मैत्री संबंध बना लेते हैं वे पाते है कि वे एक दूसरे के साथ अधिक रूमानी रहते हैं (यहाँ तक कि शारीरिक संबंध भी बेहतर हो जाते हैं!)। चाहे आप किसी ऐसे से ही क्यों न मिलें जो आपको आदर्श लगता हो, आप दोनों को ही अपने संबंध को मज़बूत करने और विकसित करने के लिए कठिन परिश्रम करना होगा, ताकि वह लंबे समय तक चल सके। इसका अर्थ है कि आपको शायद अपने विवाद सुलझाने होंगे, एक दूसरे की अप्रिय आदतों को सहन करना होगा, और एक दूसरे को क्षमा करना होगा। अपने हमसफ़र के साथ रहने के लिए कुछ महत्त्वपूर्ण क़दमों में ये शामिल हैं:   सक्रिय रूप से हमसफ़र की बात सुनना छोटी मोटी भूलों के लिए हमसफ़र को क्षमा करना हमसफ़र की रुचियों एवं शौक़ों को सहारा देना दूसरे व्यक्तियों के साथ संबंध में पड़ने से बचना (यदि आप एक व्यक्ति से संबंध बनाए रखने का चयन करते हैं, तो) अपने हमसफ़र से आभार प्रदर्शन करना किसी अन्य युगल के साथ दोहरी डेट पर जाने से आप अपने संबंध को भावुक एवं प्रेमपूर्ण बनाए रह सकते हैं। यह प्रभाव और भी मज़बूत तब हो जाता है जब आपका साथी निजी विषयों पर दूसरे युगल के साथ बातचीत करता है। रात्रि भोज के लिए दो घनिष्ठ मित्रों को आमंत्रित करिए अथवा दंपत्तियों के लिए संरचित मीट अप ग्रुप में सम्मिलित हो जाइए ताकि आप दूसरों को जान सकें। अपने साथी के साथ सच्चे हमसफ़र बनने के लिए अपने सामाजिक नेटवर्क को सहायता प्रदान करने दीजिये। जब युगल शारीरिक संबंध बनाने के उपरांत, समय निकाल कर एक दूसरे के साथ शारीरिक रूप से प्रेम प्रदर्शित करते हैं, तब उनके संबंध अधिक प्रसन्न और संतोषजनक हो जाते हैं। यदि आपको लगता है कि आपको अपना हमसफ़र मिल गया है, तो सुनिश्चित करिए कि आप आलिंगन, निकटता, एवं कुछ मधुर बात चीत के लिए, शारीरिक सम्बन्धों के तुरंत बाद, समय निकाल सकें। इससे ऐसा सकारात्मक फ़ीडबैक लूप तैयार होगा जिससे आपका संबंध तेज़ी से विकसित हो सकेगा। यह सत्य है कि दो हमसफ़र एक दूसरे के जीवन और उनके लक्ष्यों को आकार देने में सहायक हो सकते हैं। हालांकि यह भी महत्त्वपूर्ण है कि आप स्वयं से जीवन और प्रेम, दोनों में ही ईमानदार बने रहें। सोचिए कि आप अपने जीवन में क्या सर्वाधिक चाहते हैं और क्या आपका संभावित हमसफर इन लक्ष्यों की प्राप्ति में आपकी सहायता कर सकता है। ऐसी भी कुछ परिस्थितियाँ होती हैं जब केवल प्रेम ही किसी संबंध या जीवन को चला पाने में सक्षम नहीं होता है: आपको एक दूसरे के स्वप्नों को भी बांटना होता है और उन्हें महत्त्व देना होता है। ध्यान रखने के लिए ये कुछ प्रश्न हैं:   मेरा कैरियर कितना महत्वपूर्ण है और क्या मेरा साथी मेरे कैरियर की देखभाल कर सकता है? क्या कभी बच्चों की इच्छा होगी? क्या मेरे साथी की भी इच्छा होगी? मैं स्वयं को 5 साल बाद कहाँ देखता हूँ? 10? 20? क्या मैं अपने साथी को भी अपने साथ देखता हूँ? क्या मैं और मेरा साथी एक ही प्रकार के शहरों/ नगरों/ क्षेत्रों में रहने में प्रसन्न रह सकते हैं? यदि आपके साथी को तो शहर में रहना बिल्कुल ही नापसंद हो उसका वहाँ दम घुटता हो और आप महानगरों के अलावा कहीं रह ही नहीं सकते हों, तब तो आपको पुनर्विचार करना ही होगा। संबंध चक्र का अर्थ होता है नए नए साथियों के साथ संबंध बनाना और फिर उन्हें तोड़ना। ये संबंध बहुत ही मोहक हो सकते हैं, चूंकि उनमें अंतरंगता और उत्तेजना का मिश्रण होता है। परंतु यह उत्तेजना – हालांकि रोमांचकारी होती है – आम तौर पर नकारात्मक होती है। और अध्ययनों से पता चला है कि वे युगल जो संबंध बनाने और तोड़ने के चक्र में पड़े होते हैं दीर्घकाल में अच्छे नतीजे नहीं प्रदर्शित कर पाते हैं। याद रखिए कि संबंध चक्र न केवल मूल्यवान समय तथा भावनात्मक ऊर्जा का अपव्यय करता है बल्कि आपका किसी ऐसे से मिलन भी बाधित करता है, जो कि आपके लिए बेहतर संगति हो सकता है। यदि आपको हमसफर मिल गया होगा तब आपको शांति मिलेगी, आप प्रसन्न होंगे तथा आपको विश्वास होगा कि आपका संबंध मज़बूत और स्वस्थ है। आपके हमसफ़र को आपका साथ देना चाहिए और आपको अपने हमसफ़र का। यदि संबंध बनाने के बाद आपको परेशानी, उद्विग्नता या व्याकुलता लगती हो तब तो शायद आपके लिए यह संबंध ठीक नहीं है। याद रखिए कि सुकून, सहजता, और संबंध का स्वास्थ्य, किसी भी प्रकार की नाटकीयता, हिम्मत या उत्तेजना से अधिक महत्वपूर्ण होते हैं।
अकेले रहने का आनंद लीजिये: स्वयं में वांछित विशेषताएँ विकसित करिए: दिमाग खुला रखिए: जो लोग पहले से संबंध में हों, उनसे दूर ही रहिए: अपना सामाजिक नेटवर्क विकसित करिए: मित्रवत रहिए: अजनबियों से मुलाक़ात के लिए तैयार रहिए: जानिए कि लोग छेड़ छाड़ कैसे करते हैं: अपनी ऑनलाइन डेटिंग प्रोफ़ाइल को ईमानदार परंतु रहस्यपूर्ण बनाए रखिए: लोगों से दिल धड़का देने वाली जगहों पर मिलिये: स्वयं को बताइये कि आपके लिए बस कोई एक ही व्यक्ति नहीं है: ”हमसफ़र” शब्द पर संशय करिए: अपनी सहज बुद्धि पर विश्वास करिए: संपूर्णता को अच्छे की राह में मत आने दीजिये: मज़बूत मैत्री संबंध बनाइये: संबंध बनाने के लिए कुछ काम करिए: दोहरी डेट पर जाइए: शारीरिक सम्बन्धों के उपरांत शारीरिक निकटता बनाए रखिए: जीवन के लक्ष्यों का ध्यान रखिए: संबंध चक्र बनाने से बचिए: शांति और धैर्य की भावनाओं पर ध्यान दीजिये:
https://www.wikihow.com/Find-Your-Soulmate https://www.wikihow.com/Find-Your-Soulmate
Finding Potential Soulmates Transforming a Potential Soulmate into a Lifelong Soulmate